Wolfgang Flür

Wolfgang Flür () er ein tysk musikar, mest kjend som medlem av electronicagruppa Kraftwerk frå 1973 til 1987, der han spelte elektronisk perkusjon. Flür bygde òg mykje av studio- og sceneutstyret til gruppa i verkstaden sin under studioet til bandet, Kling Klang.

Bakgrunn
Tidlegare hadde Flür spelt vanlege akustisk trommer i Düsseldorf-bandet The Spirits of Sound. Eit anna medlem i dette bandet var gitaristen Michael Rother, som var medlem av Kraftwerk nokre månader i 1971, før han danna Neu! med dåverande trommeslagar i Kraftwerk, Klaus Dinger.

Etter Kraftwerk
Flür starta Yamo etter han slutta i Kraftwerk. Dette prosjektet gav ut albumet Time Pie i 1997, produsert i samarbeid med Mouse on Mars. Den neste utgjevinga til Flür var 12"- og remiksa av I Was A Robot, som klatra til sjetteplassen på tyske klubb-lister. 

Flür skreiv ein sjølvbiografi som kmo i 2000, kalla Ich war ein Roboter (engelsk versjon: I Was a Robot) der han skildra sitt syn på korleis det var å spele i Kraftwerk. I nyare tid har Flür arbeidd som DJ i klubbar og spelt tech-house og electro. Han har òg spelt elektroniske trommer på konsertar med den tyske synthpopduoen Dyko, og gav med dei ut ein singel i 2009.

Den japanske songaren Maki Nomiya sitt album Party People inneheld songen «Yamate Line» som er skriven og produsert i lag med Flür. 

Diskografi
 Med Kraftwerk 
 Autobahn (1974)
 Radioaktivität (1975)
 Trans-Europa Express (1977)
 Die Mensch-Maschine (1978)
 Computerwelt (1981)
 Electric Café (1986)

 Yamo 
 Album 
 Time Pie (1996)

 EP-ar 
 Musica Obscura (1997)

 Singlar  
 «Guiding Ray» (1996)
 «Stereomatic» (1996)
 «I Was a Robot» (2004)

 Samarbeid 
 Maki Nomiya - «Yamate Line» (på albumet Party People, 2005)
 Dyko med Wolfgang Flür - «Autobahn» (B-side til singelen «In Ordnung», 2009)
 Empire State Human med Wolfgang Flür/Yamo - «Melancholic Afro» (på albumet Audio Gothic, 2009)
 Giorgio Li Calzi med Wolfgang Flür – «Freakin' Out» (på samleplata Switched On Bob: A Tribute To Bob Moog, 2009)
 Cultural Attaches med Wolfgang Flür - «Golden Light» (på samleplata Lazy Summer Vol 2 miksa av Chris Coco; 2011)

Kjelder

Bakgrunnsstoff
Offisiell nettstad
Remix - Melancholic Afro - a track with Wolfgang Flur vokal and trommer 

Kategori:Tyske trommeslagarar
Kategori:Tyske electronicamusikarar
Kategori:Kraftwerk-medlemmar